**Pastel**

*Dorurot*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

E verde covorul ce-l flutură iarba,

Din flori e țesută azi iia ta toată,

Parfumuri adie din sânu-ți de fată,

Afară ne chemi , dezvelindu-ți podoaba.

Plesnesc mugurii resfirând vii, petale,

Oftează parfumul lăcrimioarele-n strat,

Plouă alb, plouă mov din subtil liliac,

Mireasă plouată-i și salcia-n vale...

Magnolia pare o regină înaltă,

Spre cer precum Narcis, oglinda își cată,

Nasc freziile mici , atâtea culori,

Arcușuri pe inimi, vibrând ca viori.

Narcise suave ridică spre soare,

Brodate cu alb sau galben petale,

Pe deal ciuboțica subțire s-alină

Pe cuc implorându-l la noi ca să vină.

Lalele albe sau galbene-ncep jocul

Continuă-n roz sau roșul ca focul,

La sat, la oraș , pastel de culori,

Aprinde în suflet dorința de zbor!